ଭୁବନେଶ୍ୱର,ଅଗଷ୍ଟ ୨୮(ଓଡ଼ିଶା ଡ଼ଟ୍ କମ୍)-ମଙ୍ଗଳବାରର ମଙ୍ଗଳ ସଂଧ୍ୟା । ଏହି ସଂଧ୍ୟାରେ ଏକାମ୍ର ନଗରୀର ଜୟଦେବ ଭବନ ଲୋକନୃତ୍ୟ ଓ ଭଂଜ ସାହିତ୍ୟ ଆଲୋଚନାରେ ମୁଖରିତ ହୋଇ ଉଠୁଥିଲା ।
ମଧୁର ଝଙ୍କାର କଳାକାରବୃନ୍ଦଙ୍କ ଦ୍ୱାରା ପରିବେଶିତ ଭଂଜ ସଂଗୀତ ଓ ଓଡିଆ ସଂଗୀତ ବିଚିତ୍ରା ଦର୍ଶକମାନଙ୍କୁ ବିମୁଗ୍ଧ କରିେଇଥିଲା ।
ଆଜି ମଧୁର ଝଙ୍କାର ଅନୁଷ୍ଠାନର ଦଶମ ବାର୍ଷିକ ଉତ୍ସବ ଅନଷ୍ଠାନର ଅଧ୍ୟକ୍ଷା ଜୟନ୍ତୀ ପଢିଆରୀଙ୍କ ସଭାପତିତ୍ୱରେ ଅନୁଷ୍ଠିତ ହୋଇ ଯାଇଛି ।
ଏହି ଉପଲକ୍ଷେ ଅବସର ପ୍ରାପ୍ତ ଆଇ.ଏ.ଏସ୍ ସୁଦର୍ଶନ ନାୟକ, ଗାଳ୍ପିକା ପାରମିତା ଶତପଥୀ,କୌସ୍ତୁଭ ଗ୍ରୁଫର ଚେୟାରମ୍ୟାନ ପ୍ରଭାତ ରଂଜନ ମଲ୍ଲିକ,କବୀ ଡ.ସୁଷମା ମିଶ୍ର,ଯୁବ ଉଦ୍ୟୋଗବିତ୍ ସାରଥି ସ୍ୱାଇଁ ,କଣ୍ଠଶିଳ୍ପୀ ସସ୍ମିତା ଦାଶ,ଲୋକନୃତ୍ୟ ଶିଳ୍ପୀ ଶଙ୍କର ସାହୁ, ଓଡିଶା ସଂଗୀତ ନାଟକ ଏକାଡେମୀ ସଦସ୍ୟ ଗଣେଶ୍ୱର ସାହୁ,ଅଖିଳ ଭାରତ ଓଡିଆ ସାହିତ୍ୟ ପରିଷର ମହାସଚିବ ଡ.ଗଙ୍ଗାଧର ନାୟକ,ଆନ୍ତଜାତୀୟ ଓଡିଶା ନୃତ୍ୟଶିଳ୍ପୀ ଗୁରୁ ଜ୍ୟୋତି ରାଉତ୍ ଆଦି ସାରସ୍ୱତ ଓ ସାଧକମାନଙ୍କୁ ଅନୁଷ୍ଠାନ ପକ୍ଷରୁ ସମ୍ବଦ୍ଧିତ କରାଯାଇଥିଲା ।
ଭୁବନେଶ୍ୱର, ଫେବୃୟାରୀ ୧୯(ଓଡ଼ିଶା ଡ଼ଟ୍ କମ୍) ଓଡ଼ିଶାର ଗ୍ରାମାଂଚଳରେ ବସବାସ କରୁଥିବା ଲୋକ ମାନଙ୍କୁ ଏଚ୍ଆଇଭି/ଏଡ଼୍ସ ବିଷୟରେ ସଚେତନତା କରାଇବା ପାଇଁ ଲୋକନୃତ୍ୟ ଦଳ ଗୁଡ଼ିକର କର୍ମଶାଳା ଆୟୋଜିତ ହୋଇଯାଇଛି ।
ଗତ ୧୪ ତାରିଖରୁ ରାଜ୍ୟ ଏଡ଼୍ସ ନିୟନ୍ତ୍ରଣ ସମିତି ପକ୍ଷରୁ ଆୟୋଜନ କରାଯାଇଥିବା ଏହି କର୍ମଶାଳାରେ ସଂଗୀତ ଏବଂ ନାଟକ ଦ୍ୱାରାସ୍ୱୀକୃତିପ୍ରାପ୍ତ ପ୍ରାୟ ୩୦ଟି ଦଳ ଅଂଶ ଗ୍ରହଣ କରିଥିଲେ ।
ଘୋଡ଼ାନାଚ, ଘୁଡ଼ୁକି, ଦାସକାଠିଆ, ପାଲା, ସମ୍ବଲପୁରୀ, ଆଦିବାସୀ ନୃତ୍ୟ ଭଳି ବିଭିନ୍ନ ଲୋକନୃତ୍ୟ ଦଳ ଏଚ୍ଆଇଭି/ ଏଡ଼୍ସ ବାର୍ତା ନେଇ ନିଜନିଜ ଶୈଳୀରେ ପରିବେଷଣ କରିଥିଲେ ।
ପ୍ରଥମ ପର୍ଯ୍ୟାୟରେ ରାଜ୍ୟର ଆଠଟି ଜିଲ୍ଲାରେ ଏହି କାର୍ଯ୍ୟକ୍ରମ କରାଯିବ । ରାଜ୍ୟ ଗ୍ରାମ୍ୟ ଉନ୍ନୟନ ପ୍ରତିଷ୍ଠାନ ଠାରେ ଆୟେଜିତ ଏହି କର୍ମଶାଳାକୁ ପ୍ରକଳ୍ପ ନିର୍ଦ୍ଦେଶକ ପ୍ରମୋଦ ମେହେର୍ଦ୍ଦା ଉଦଘାଟନ କରିଥିଲେ ।
